Roger de Pins

Roger de Pins (1294 – 28 ta’ Mejju 1365) kien Gran Mastru tal-Ordni tal-Kavallieri Ospitalieri ta' San Ġwann mill-1355 sal-1365.

 Bijografija 
xellug|daqsminuri|242x242px| Armi tal-Gran Mastru Roger de Pins
Ftit hu magħruf dwar il-ħajja bikrija ta' de Pin minbarra l-fatt li kien minn Provence, fejn twieled fl-1294. Roger de Pins kien minn familja prominenti fl-Ordni tal-Kavallieri Ospitalieri ta' San Ġwann, li kienet tinkludi lil Odon de Pins, li serva bħala grandmastru tal-ordni mill-1294 sal-1296, u Giraud de Pins, li serva bħala l-kap maħtur mill-Papa f'Rodi bejn l-1317 u l-1319 meta kien hemm kunflitt madwar il-granmastru Foulques de Villaret.

Huwa ġie elett gran mastru f'Settembru tal-1355, wara Pierre de Corneillan . Ftit wara l-ħatra tiegħu, il-Papa Innoċenz VI sejjaħ assemblea f'Avignon, li fiha impona riforma fuq l-Ordni tal-Kavallieri Ospitalieri ta' San Ġwann. Ir-riforma, madankollu, dgħajfet l-awtorità ta' de Pins u wriet li l-Papa kien jippreferi lil avversarju tiegħu, Juan Fernández de Heredia.

Fl-1356, Ġakbu tal-Piemonte, Prinċep titulari ta' Akea, ippropona li jbigħ it-titlu tiegħu bħala Prinċep ta' Akea lill-Papa. Il-Papa kkunsidra li jixtrih għall-Ordni, iżda sa meta d-delegazzjoni tal-Kavallieri waslet Avignon fl-1357, l-Imperatur Titulari Latin Robert II kien irrifjuta li jaċċetta l-ftehim, u waqa' kollox.

 Wirt 
Roger de Pins huwa mfakkar primarjament għall-ġenerożità u l-kompassjoni tiegħu meta serva bħala gran mastru tal-Ordni. Jingħad li matul ir-renju tiegħu Rodi ntlaqtet mill-pesta u l-ġuħ, u de Pins ipprovda lin-nies, żamm għalih biss dak li kellu bżonn kemm jgħix.

 Referenzi 

Kategorija:Nies minn Provence
Kategorija:Gran Mastri tal-Ordni ta' San Ġwann
Kategorija:Twieldu fl-1294
Kategorija:Mietu fl-1365